Komisjoni määrus (EÜ) nr 775/2004,

26. aprill 2004,

millega muudetakse ohtlike kemikaalide importi ja eksporti käsitleva Euroopa Parlamendi ja nõukogu määruse (EÜ) nr 304/2003 I lisa

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse ohtlike kemikaalide eksporti ja importi käsitlevat Euroopa Parlamendi ja nõukogu 28. jaanuari 2003. aasta määrust (EÜ) nr 304/2003, [1] eriti selle artikli 22 lõiget 1

ning arvestades järgmist:

(1) Määrusega (EÜ) nr 304/2003 rakendatakse 11. septembril 1998 allkirjastatud Rotterdami konventsiooni teatavate ohtlike kemikaalide ja pestitsiidide rahvusvahelises kaubanduses rakendatava eelnevalt teatatud nõusoleku menetluse (PIC-menetlus) kohta, mille ühendus on heaks kiitnud nõukogu otsusega 2003/106/EÜ. [2]

(2) Määruse (EÜ) nr 304/2003 I lisa koosneb kolmest osast, mis sisaldavad vastavalt loetelu kemikaalide kohta, mille kohta kehtib ekspordist teatamise menetluse nõue, mis vastavad PIC-teatamise tingimustele või mille kohta vastavalt Rotterdami konventsioonile kehtib PIC-menetluse nõue.

(3) Silmas pidades komisjoni otsuseid 2004/141/EÜ, [3] 2004/248/EÜ, [4] 2004/140/EÜ [5] ja 2004/247/EÜ, [6] mis on vastu võetud nõukogu 15. juuli 1991. aasta taimekaitsetoodete turuletoomist käsitleva direktiivi 91/414/EMÜ [7] raames, mis vastavalt keelavad või piiravad oluliselt kemikaalide amitraz, atrazine, fenthion ja simazin kasutamist, tuleks need kemikaalid lisada määruse (EÜ) nr 304/2003 I lisa 1. ja 2. osa kemikaalide nimekirja.

(4) Teatud ohtlike ainete ja valmististe turustamist ja kasutamist piirava Euroopa Parlamendi ja nõukogu 18. juuni 2003. aasta direktiiviga 2003/53/EÜ on oluliselt piiratud kemikaalide nonüülfenool ja nonüülfenooli etoksülaadi tööstuslikku kasutamist. [8] Vastavalt komisjoni 20. novembri 2002. aasta määrusele (EÜ) nr 2076/2002, millega pikendati nõukogu direktiivi 91/414/EMÜ artikli 8 lõikes 2 viidatud ajavahemikku ja mis käsitles teatud toimeainete kandmata jätmist kõnealuse direktiivi I lisasse, samuti neid toimeaineid sisaldavate taimekaitsevahendite lubade tühistamist, [9] on nonüülfenooli etoksülaat direktiivi 91/414/EMÜ I lisast välja arvatud ja load seda ainet sisaldavate taimekaitsevahendite osas kuulusid tühistamisele 25. juuliks 2003. Seetõttu tuleks mõlemad kemikaalid lisada määruse (EÜ) nr 304/2003 I lisa 1. ja 2. osasse.

(5) Rotterdami konventsiooni valitsustevaheline nõuandekomitee otsustas oma 17.–21. novembrini 2003 toimunud 10. istungjärgul, et kemikaalid dinitrokresool ja asbestkiu erimid amosiit, antofülliit, aktinoliit ja tremoliit peaksid kuuluma ajutise PIC-menetluse alla kuuluvate ainete nimekirja. Seega tuleks need ained lisada määruse (EÜ) nr 304/2003 I lisa 3. osa kemikaalide loetellu ja muuta kirjeid 1. ja 2. osas.

(6) Valitsustevaheline nõuandekomitee otsustas selsamal istungjärgul, et teatud pulbrilised pestitsiidivormid, mis sisaldavad kombineeritult 7 % või rohkem benomüüli, 10 % või rohkem karbofuraani ja 15 % või rohkem tiraami, tuleks samuti lisada ajutise PIC-menetluse alla kuuluvate ainete nimekirja. Kõnealused pestitsiidivormid tuleks seetõttu lisada määruse (EÜ) nr 304/2003 I lisa 1. ja 3. osasse.

(7) Määruse (EÜ) nr 304/2003 I lisa tuleks vastavalt muuta.

(8) Käesoleva direktiiviga ettenähtud meetmed on kooskõlas määruse (EMÜ) nr 67/548 artikli 29 alusel loodud komitee arvamusega, [10]

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 304/2003 I lisa muudetakse vastavalt käesoleva määruse lisale.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 26. aprill 2004

Komisjoni nimel

komisjoni liige

Margot Wallström

[1] ELT L 63, 6.3.2003, lk 1. Määrust on muudetud komisjoni määrusega (EÜ) nr 1213/2003 (ELT L 169, 8.7.2003, lk 27).

[2] ELT L 63, 6.3.2003, lk 27.

[3] ELT L 46, 17.2.2004, lk 35.

[4] ELT L 78, 16.3.2004, lk 53.

[5] ELT L 46, 17.2.2004, lk 32.

[6] ELT L 78, 16.3.2004, lk 50.

[7] EÜT L 230, 19.8.1991, lk 1. Direktiivi on viimati muudetud komisjoni direktiiviga 2004/30/EÜ (ELT L 77, 13.3.2004, lk 50).

[8] ELT L 178, 17.7.2003, lk 24.

[9] EÜT L 319, 23.11.2002, lk 3.

[10] EÜT L 196, 16.8.1967, lk 1. Direktiivi on viimati muudetud määrusega (EÜ) nr 807/2003 (ELT L 122, 16.5.2003, lk 36).

--------------------------------------------------

LISA

Määruse (EÜ) nr 304/2003 I lisa muudetakse järgmiselt:

1. 1. osa muudetakse järgmiselt:

a) lisatakse järgmised kirjed:

"Kemikaal | CASi nr | EINECSi nr | CN-kood | Alamkategooria * | Kasutuspiirang ** | Riigid, kes teatist ei nõua |

Amitraz + | 33089-61-1 | 251-375-4 | 29252000 | p(1) | sr | |

Atrazine + | 1912-24-9 | 217-617-8 | 29336910 | p(1) | sr | |

Fenthion + | 55-38-9 | 200-231-9 | 29309070 | p(1) | sr | |

Simazine + | 122-34-9 | 204-535-2 | 29336910 | p(1) | sr | |

Nonüülfenool + C6H4(OH)CH19 | 25154-52-3 | 246-672-0 | 29071300 | i(1) | sr | |

Nonüülfenooli etoksülaat + (C2H4O)nC15H24O | | | | i(1) p(1) | sr b | |

Pulbrilised pestitsiidivormid, mis sisaldavad kombineeritult | | | | | | Vt PICi ringkirja www.pic.int/ |

benomüüli 7 % või enam | 17804-35-2 | 241-775-7 | 29339080 | | |

karbofuraani 10 % või enam | 1563-66-2 | 216-353-0 | 29329090 | | |

ja tiraami 15 % ja enam # | 137-26-8 | 205-286-2 | 29303000" | | |

b) kirje asbestkiudude kohta asendatakse järgmisega:

"Asbestkiud | | 310-127-6 | | | | Vt PICi ringkirja www.pic.int/ |

Krotsidoliit # | 12001-28-4 | 252400 | i | b |

Amosiit # | 12172-73-5 | 252400 | i | b |

Antofülliit # | 77536-67-5 | 252400 | i | b |

Aktinoliit # | 77536-66-4 | 252400 | i | b |

Tremoliit # | 77536-68-6 | 252400 | i | b |

Krüsotiil + | 12001-29-5 või 132207-32-0 | 252400 | i | b" |

c) kirje dinitrokresooli kohta asendatakse järgmisega:

"Dinitrokresool # | 534-52-1 | 208-601-1 | 29089000 | p(1) | b | Vt PICi ringkirja www.pic.int/" |

2. 2. osa muudetakse järgmiselt:

a) lisatakse järgmised kirjed:

"Kemikaal | CASi nr | EINECSi nr | CN-kood | Kategooria* | Kasutuspiirang* |

Amitraz | 33089-61-1 | 251-375-4 | 29252000 | p | sr |

Atrazine | 1912-24-9 | 217-617-8 | 29336910 | p | sr |

Fenthion | 55-38-9 | 200-231-9 | 29309070 | p | sr |

Simazine | 122-34-9 | 204-535-2 | 29336910 | p | sr |

Nonüülfenool C6H4(OH)CH19 | 25154-52-3 | 246-672-0 | 29071300 | i | sr |

Nonüülfenooli etoksülaat (C2H4O)nC15H24O | | | | i p | sr b" |

b) jäetakse välja järgmine kirje:

"Kemikaal | CASi nr | EINECSi nr | CN-kood | Kategooria * | Kasutuspiirang ** |

Dinitrokresool | 534-52-1 | 208-601-1 | 29089000 | p | b" |

c) kirje asbestkiudude kohta asendatakse järgmisega:

"Asbestkiud

Krüsotiil | 12001-29-5 või 132207-32-0 | | 252400 | i | b" |

3. 3. osa muudetakse järgmiselt:

a) lisatakse järgmised kirjed:

"Kemikaal | Asjakohane CASi number (numbrid) | Kategooria |

Asbestkiud:

Aktinoliit | 77536-66-4 | Tööstuslik |

Antofülliit | 77536-67-5 | Tööstuslik |

Amosiit | 12172-73-5 | Tööstuslik |

Krotsidoliit | 12001-28-4 | Tööstuslik |

Tremoliit | 77536-68-6 | Tööstuslik |

Dinitrokresool ja selle soolad (ammooniumisool, kaaliumisool ja naatriumisool | 534-52-1, 2980-64-5, 5787-96-2, 2312-76-7 | Pestitsiid |

Pulbrilised pestitsiidivormid, mis sisaldavad kombineeritult | | Eriti ohtlik pestitsiidivorm |

benomüüli 7 % või enam | 17804-35-2 |

karbofuraani 10 % või enam | 1563-66-2 |

ja tiraami 15 % või enam | 137-26-8" |

b) jäetakse välja järgmine kirje:

"Krotsidoliit | 12001-28-4 | Tööstuslik" |

--------------------------------------------------